Høje Kolstrup Kirke
Høje Kolstrup Kirke er en kirke i Aabenraa by og sogn, beliggende centralt i den nordlige bydel Høje Kolstrup. Umiddelbart ud for kirken står et klokkehus i træ fra 2004, som er inspireret af ældre kirker på egnens klokkehuse.
Kirken har ingen kirkegård.
Kirken består af en kirkesal med konfirmandlokale. Den er tegnet af arkitekten Mads Thuesen-Møller og er opført i 1997.
Kirken er hvidkalket indvendigt og udvendigt, og kirkebygningens eneste egentlige rum kan deles i tre efter behov, således at den ene ende i udgangspunktet i kirkesal, mens midten er foyer og den anden ende konfirmandstue. Ved store gudstjenester kan hele rummet laves om til kirkerum.
Kirkens alterbord, døbefont og prædikestol er lavet i mørkegrå granit af den lokale billedhugger Hans Lembrecht-Madsen. De er lavet med inspiration i Jesu tomme grav og opstandelsen.
Altermaleriet af Sven Havsteen-Mikkelsen består af ni mindre billeder, som forestiller Jesu liv fra fødslen til opstandelsen.